
       P R I M A R UL

  Nr. 126/11013/21.06.2023
R E F E R A T   D E   A P R O B A R E

privind aprobarea dezmembrării imobilului - teren proprietate privată a Municipiului Brad, în suprafață 1.200 mp, înscris în cartea funciară 
nr. 69177, număr cadastral 69177 Brad, situat în Municipiul 
Brad, strada Șteampurile Vechi, FN, Județul Hunedoara

În municipiul Brad pe strada Șteampurile Vechi, în domeniul privat al Municipiului Brad, se regăsește o suprafață de 1.200 mp. teren, rezultată ca urmare a alipirii a trei parcele de teren având suprafața de 200 mp., 286 mp.  și, respectiv, suprafața de  714 mp., terenuri proprietatea privată a Municipiului Brad înscrise în C.F. nr. 69177 Brad.

În urma deplasării la fața locului, cu topografi autorizați, s-a convenit la alipirea suprafețelor de teren disponibile, ca ulterior parcela rezultată să fie dezmembrată conform celor constatate la fața locului.

Suprafața de teren disponibilă, respectiv cei 1.200 mp. sunt dispuși în zona adiacentă proprietății imobilului cu număr cadastral 60441, iar pe o suprafață de teren se regăsește o construcție cu destinația de locuință neîntabulată.

Ulterior finalizării documentației de dezmembrare, terenul rezultat va fi vândut proprietarilor construcțiilor, conform prevederilor legislative în vigoare. 

În acest scop s-a comandat întocmirea unei documentații de dezmembrare a imobilului în suprafață 1.200 mp, înscris în cartea funciară nr. 69177, număr cadastral 69177 Brad, în două loturi, după cum urmează: 

      a) lotul numărul 1: cu număr cadastral 69288, situat în Municipiul Brad, strada Șteampurile Vechi, FN, Județul Hunedoara, având suprafața reală măsurată de 635 mp, categoria de folosință curți construcții;

       b) lotul numărul 2: cu număr cadastral 69289, situat în Municipiul Brad, strada Șteampurile Vechi, FN, Județul Hunedoara, având suprafața reală măsurată de 565 mp, categoria de folosință curți construcții;

Am propus, de asemenea, împuternicirea Primarului Municipiului Brad să semneze actul autentic de dezmembrare.

În contextul celor de mai sus am inițiat prezentul proiect de hotărâre prin care am propus dezmembrarea imobilului - teren proprietate privată a Municipiului Brad, în suprafață 1.200 mp, înscris în cartea funciară nr. 69177, număr cadastral 69177 Brad, situat în Municipiul Brad, strada Șteampurile Vechi, FN, Județul Hunedoara și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 879 alin. (2), alin. (3), alin. (4) și alin. (5), art. 880 alin. (1), precum și art. 907 din Legea nr. 287/2009 privind Codul Civil, republicat, cu modificările și completările ulterioare, ale art. 25 alin. (2) din Legea cadastrului și a publicității imobiliare nr. 7/1996, republicată, cu modificările și completările ulterioare, ale Ordinului nr. 600/2023 pentru aprobarea Regulamentului de recepţie şi înscriere în evidenţele de cadastru şi carte funciară, ale art. 25 alin. (1) din Legea nr. 350/2001 privind amenajarea teritoriului, cu modificările și completările ulterioare, ale art. 129 alin. (2) lit. c), precum și alin. (6) lit. c) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată;

